OBSERVATIONES ZOOLOGICAE. 
23O 
cim, latitudo quatuordecim cum tertia parte, crassities tredecim linearum. Sibi 
metuens et caput retrahens sonum brevem raucum subsibilantem edit. 
Ranarum mutatio exuviarum et hybernatio. 
RANA BUFO. (Bufo Calamita.) 
Bufonem (terrestrem Roesel. ) quem alui Ao. 1791. d. 21. Aug. observavi 
mane quum insecta objicerem. Non appetiit. In fronte sedebat musca tenax 
quam antea obtuleram , sed bufo passus est sedere , nec abigebat. Post horam 
dimidiam redii. Vidi bufonem incurvato dorso tumere , pedibus magis extensis 
quasi niti , sed sine motu , et praecipue corpus antea aridum et obscurum , 
nunc quasi oleo inunctum madere et nitere. Lactei liquoris nihil observavi. 
Aliis negotiis distractus exactius et lente vitrea armatis oculis , ut liquoris 
fontem detegerem , examinare non potui. Quum redirem post horae spatium, 
pristina siccitas et color redierant.: neque amplius aderat musca tenax. An 
eam voravit ? quum antea constanter illam recusaret , quin abigere tentasset. 
Ranam parvam temporariam patientissime sinebat in capite suo sedere et 
cum illa ambulabat, et insecta vorabat. 
Piger satis. Quando insectum distantia duorum pollicum transibat, intue- 
batur quidem , et caput aliquantum illuc flectebat , sed linguam non ejacula- 
batur , nisi satis propinque transiret. Aliquando tamen obviam illi ivit. 
Saepe amabat in aliqua fovea sedere , ut posteriora terra essent circumdata. 
D. 9. Septemb. rursus nitidior et coloratior mihi se obtulit, sed non hu- 
mans nec turgens uti d. 21. Aug. An his temporibus forte cuticulam abjicit, 
more salamandrae. 
D. 10. Sept. in pedes elevatum quam maxime posset , conspexi, singulari 
spectaculo , brachiis anterioribus cum antibrachio in rectissima linea perpen- 
diculari posito , quod visu tanto magis erat singulari , quod et capiti insiden- 
tem ranulam simul inclusam habuit. Haec ranula temporaria deinceps non 
amplius visa. An a bufone scorodosma devorata? 
D. i 5 . Sept. exhibui larvam phalaenae lubricipedae et araneam diadema 
sat magnam. Ab utraque potius timuit , et capite inclinato et in terram quasi 
defosso evitavit, et aliquoinodo etiam retrogressa est. Quum araneam cuspide 
aliqua vexassem et alio evagantem aliquoties bufoni ante os projecissem , illa, 
postquam aliquoties dorsum bufonis transcenderat, immota tandem ante os 
bufonis jacuit. Hic vultum rursus erexit. Et jam aranea movere pedes coepit 
